stanford-oval/wikipedia huggingface dataset:
1955 בישראל
תרבות וחברה

ב-26 באוגוסט - מבצע חירום להעלאת יהודי מרוקו לישראל, לאחר מהומות שפורצות במדינה כחלק מהמאבק לעצמאות. מוקמות עיירות פיתוח בנגב. ב-19 באפריל נוסדה העיר אופקים וב-19 בספטמבר דימונה.
בתחום הקולנוע יוצא לאקרנים סרט ישראלי דובר אנגלית ובעל השפעה חשובה - גבעה 24 אינה עונה. הסרט נחשב לסרט הישראלי החשוב ביותר שנוצר עד אז.
בתחום השירה והספרות, יוצא לאור ספרו הראשון של יהודה עמיחי, "עכשיו ובימים האחרים". מתפרסם גם קובץ הקריקטורות הראשון של רענן לוריא, "בין השמשות" (בהוצאת חיל האוויר). יוצא לאור גם הרומן הסאטירי הראשון של אפרים קישון, השועל בלול התרנגולות.
ב-13 בפברואר מחליטה ממשלת ישראל לרכוש את מרבית המגילות הגנוזות שנתגלו במערות קומראן, לאחר שנמצא לרכישה מממן, דוד שמואל גוטסמן. גוטסמן מממן את בניית היכל הספר, ובוחר את האדריכלים אשר יתכננו אותו, חתנו ארמן פיליפ בארטוס והארכיטקט היהודי-אמריקאי פרדריק ג'ון קיזלר, אשר תכנונו האוונגרדי מעורר מחלוקת וביקורת.
חברת "השחר העולה" מתחילה בייצור ממרח השוקולד שלה.
מכון ויצמן בונה את ויצק: המחשב הראשון (והיחיד, עד 1961) בישראל, ואחד המחשבים האלקטרוניים היחידים בעולם בזמנו.
אירועים אחרים

1 בינואר – אנשי צוות 'בת-גלים' חוזרים ארצה ממצרים.
16 בפברואר – נחנך אולם התיאטרון הקאמרי בנחמני בתל אביב.
3 ביוני – הוקם מועדון צוותא בתל אביב.
27 ביולי – מטוס אל על מופל בשמי בולגריה, 58 נוסעיו נספו.
לראשונה בישראל מתגלה שדה נפט - בשדה הנפט חלץ ב-23 בספטמבר, ימים ספורים לפני יום כיפור.
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנולדו ב-1955)
19 בינואר – אברהם בורג, יושב ראש הכנסת לשעבר
19 בינואר – אסתר שמיר, זמרת ופזמונאית
12 במרץ – איוב קרא, חבר הכנסת מטעם הליכוד
15 במרץ – קורין אלאל, זמרת ומלחינה
30 באפריל – מני מזוז, משפטן, היועץ המשפטי לממשלה
6 במאי – אברהם גרנט, מאמן כדורגל
11 ביוני – מאיר פרוש, חבר הכנסת מטעם יהדות התורה
17 ביוני – מיקי קם, שחקנית וזמרת
16 ביולי – זוהר ארגוב, זמר (התאבד ב-1987)
4 בספטמבר – דויד ברוזה, זמר, מוזיקאי ומלחין
16 בנובמבר – מאיר סויסה, בדרן
18 באוגוסט - אמנון לוי, עיתונאי ומגיש טלוויזיה
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-1955)
13 בינואר – אורי אילן, חייל צה"ל שהתאבד בכלא הסורי כדי לא להסגיר סודות (נולד ב-1935)
31 בינואר – משה מרזוק (נולד ב-1926) ושמואל עזר (נולד ב-1929), אנשי מודיעין ישראלי, הוצאו להורג במסגרת "העסק הביש"
ראש הממשלה דוד בן-גוריון יוצא מבניין הכנסת בלוויית מזכירו הצבאי, נחמיה ארגוב, 1955.
עוזי עם קת עץ שפיתוחו הושלם בשנת 1955
אורי אילן, שהתאבד בשבי הסורי ב-13 בינואר 1955
23 בספטמבר 1955: נפט פורץ בשדה הנפט חלץ
אורי אילן
בנק ההשקעות האירופי

| --- | --- |
סמליל בנק ההשקעות האירופי

מטה EIB, בניין מזרחי
 תחום:  כלכלת הבנקאות 
 מדינה:  לוקסמבורג לוקסמבורג
 מטה הארגון:  קירשברג, לוקסמבורג
 בעלות:  מדינות האיחוד האירופי
 נשיא:  ורנר הויר
 עובדים:  3,450 
 תקופת הפעילות:  1958–הווה (כ־67 שנים) 
 www.eib.org
 קואורדינטות:  49°37′13″N 6°08′07″E﻿ / ﻿49.6202892°N 6.1352313°E﻿ / 49.6202892; 6.1352313
 he
 
בנק ההשקעות האירופי (אנגלית: The European Investment Bank, בראשי תיבות: EIB, בצרפתית: La Banque européenne d'investissement, בראשי תיבות: BEI) הוא המוסד הפיננסי של האיחוד האירופי שהוקם ב-1958 לפי הסכם רומא. בכך, היווה את הבנק המולטילטרלי האזורי הראשון לפיתוח. הבנק הוא ארגון ללא מטרות רווח שבאפשרותו לספק הלוואות, ערבויות, ומספק ייעוץ כלכלי לפרויקטים אשר יקדמו את מטרות האיחוד האירופי, גם במידה ופרויקטים אלו מתרחשים מחוץ למדינות האיחוד.המטה הראשי של הבנק שוכן בשדרות קונראד אדנאואר ברובע קירשברג שבעיר לוקסמבורג. האדריכל הראשון של המבנה היה הבריטי סר דניס לסדון, וזוהי אחת מעבודותיו המעטות שנעשו מחוץ לממלכה המאוחדת. תקציבים אאשר גויסו מועברים בתנאים מיטיבים לפרויקטים אשר יקדמו את מטרות האיחוד.. הבנק אינו ממומן באמצעות תקציב האיחוד האירופי, אלא על ידי גיוס כספים בשוק ההון באמצעות איגרות חוב. כל אחת מחברות האיחוד האירופי מעבירה ממון לבנק ההשקעות האירופי, סכום אשר מתכתב עם הרווחים של אותן חברות כתוצאה מתוצרן המקומי-גולמי. הבנק פעיל בכ-140 מדינות ברחבי העולם, וכ-10% מרווחיו מושקעים במדינות אשר אינן חברות באיחוד האירופי, כדי לתמוך ולקדם את מדיניות הפיתוח תמיכה ושיתוף הפעולה בה האיחוד האירופי דוגל.
מטרת הבנק היא לסייע במימון השקעות המקדמות את מטרותיו של האיחוד האירופי, ובייחוד פיתוח אזורי, רשתות תחבורה טרנס-אירופיות, טלקומוניקציה ואנרגיה, מחקר, מחקר ויוזמה, הגנה ושיפור הסביבה הטבעית, בריאות וחינוך. בניגוד למשתמע משמו של הבנק הוא לא בנק השקעות. הבנק מספק מימון לשיתוף פעולה של האיחוד האירופי כפי שנקבע בהסכמים עם מדינות ברחבי אירופה, המזרח התיכון, אפריקה, אסיה, אמריקה הלטינית, הקריביים והאוקיינוס השקט ופועל כבנק לפיתוח אזורי. עיקר הפרויקטים אשר הבנק האירופי להשקעות מממן אינם יכולים להתקיים באמצעות אפשרויות המימון בהישג יד לאינדיבידואל. על אף שמו, הבנק אינו עוסק בהשקעות. מרבית ההלוואות אשר ניתנות על ידי הבנק ניתנות לחברות האיחוד האירופי, כאשר יתר ההלוואות ניתנות לדרום מזרח אירופה ואיסלנד. הבנק האירופי להשקעות מהווה חלק מקבוצת מוסדות כלכליים מטעם האיחוד האירופי, יחד עם הקרן האירופית להשקעות. נוסף לכך, הוא מחזיק ברוב המניות בה. הבנק האירופי להשקעות הוא אחד המלווים העל-לאומיים הגדולים בעולם. פועלו של הבנק מתמקד בתחומי האקלים והסביבה, פיתוח תשתיות ותמיכה בחברות קטנות עד בינוניות. בעת משבר כלכלי, כגון המשבר הכלכלי בשנת 2008, והמשבר הכלכלי בעקבות מגפת הקורונה, בנק ההשקעות האירופי מהווה מקור ממון משמעותי. החל מהקמתו מוערך כי הבנק השקיע מעל לטריליון אירו.
הבנק האירופי להשקעות הוא אחד המממנים העיקריים של כלכלה ירוקה בעולם.בשנת 2007, הפך למוסד הראשון אשר נתן איגרות חוב ירוקות. בשנת 2019, התחייב הבנק להפסקת מימונם של פרויקטים לגילוי דלק מאובנים עד שנת 2021. הבנק ישקיע טריליון אירו בפרויקטים בנושא אקלים עד שנת 2030, כולל ביסוס העברה צודקת.
הבנק האירופי להשקעות נוסד בכדי לסייע בפיתוח צודק בקרב האיחוד האירופי, על ידי מתן הלוואות לאזורים מתקשים ולטובת השוק הפנימי באיחוד האירופי.
מוצרים ושירותים כלכליים

הבנק האירופי להשקעות מלווה הן במגזר הפרטי והן במגזר הציבורי באמצעות מספר אמצעים פיננסיים. מימון מהווה את פעולתו העיקרית של הבנק, אך הוא מספק גם הכוונה והצעות למקורות נוספים להשקעה.
הלוואות

הבנק האירופי להשקעות מספק הלוואות ארוכות-טווח, אשר באופן טיפוסי לבנק המהוות מימון של עד כ-50% מעלות הפרויקט, לטובת המגזרים הפרטיים, הציבוריים, ולעיתים חברות בינוניות באמצעות מתווכים. הסכום ההתחלתי של הבנק לטובת מימון פרויקט יחידני פרטי מתחיל מכ-25 מיליון אירו. לעומת זאת, הבנק מציע גם מתווה הלוואות המתחילות בכ-100 מיליון עבור גורמים מהמגזר הציבורי לטובת תוכניות המאגדות בתוכן מספר פרויקטים קטנים. פרויקטים הן ציבוריים והן פרטיים אשר קיבלו הלוואה, מחויבים לשרת את אחת או יותר ממטרות הבנק האירופי להשקעות. מלבד זאת, הבנק מלווה גם לבנקים מתווכחים באיחוד, לטובת מימון של חברות בינוניות מקומיות החשובות לכלכלת האיחוד, הזקוקות להלוואה של עד כ-12.5 מיליון אירו, בניגוד להלוואה למגזר הפרטי אשר מתחילה מ-25 מיליון אירו.
הון עצמי

הבנק האירופי להשקעות משקיע או מהווה אחד מהמשקיעים בחברות וקרנות המתמקדות בתשתיות, סביבה או במיזמים ותאגידים קטנים עד בינוניים, לטובת הון המאפשר לחברות להגדיל את רווחיהן באמצעות מכירת מניות קצרות טווח או לטובת השגת מטרות פיננסיות ארוכות טווח. לעיתים, הבנק האירופי להשקעות מספק מימון חצי ישיר כדי לתמוך בחברות המכוונות אל צמיחה כלכלית. תמיכה זו כוללת הלוואות בסיכון לחברות אירופאיות בתחומי ביוטכנולוגיה, הנדסת תוכנה, טכנולוגיות מידע ותקשורת, טכנולוגיה נקייה, אנרגיה מתחדשת, אוטומציה, הנדסה, ומדעי החיים. השקעות מסוג זה הן תוספת יחסית חדשה למדיניות הבנק, נוטות להיות קטנות מהמגבלות אשר קדמו להן בעסקאות קודמות, מאחר שקהל היעד שלהן הוא חברות מתחילות (סטארט אפ) וחברות צמיחה. הקרן האירופית להשקעות תומכת בעבודתו של הבנק על ידי עבודה עם שותפיו: מחזיקי איגרות חוב, בנקים וכיוצא בזה.
השקעותיו של הבנק בממון ובהון בסיכון מכסים בדרך כלל בין 10% ל-20% מסכום המימון, עם תשואה של כ-25% במקסימום, תוך התייחסות לשינויי אקלים, תשתיות, או התפתחויות במגזר הפרטי אשר להן השפעה על מטרות הפיתוח או בעלות השפעה חברתית.
ערבונות

הבנק מספק שיפור של דירוג האשראי עבור לקוחות המחזיקים בחוב בכיר, באמצעות חדלות פירעון, ערבויות להלוואות ומכסות אשראי. שיפור דירוג האשראי הוא תהליך שיפור הזכאות לאשראי על ידי נקיטת אמצעים פנימיים וחיצוניים.הבנק מגן על החובות הבכירים, משפר את דירוג האשראי ומסגרות האשראי לטובת מימון פרויקטים, ומטרתו לסייע לפרויקטים למשוך מימון פרטי נוסף ממשקיעים ממסדיים. בעקבות מתן ערבויות למיזמים קטנים או בינוניים, הבנק מכסה חלק מההפסדים האפשריים מההלוואות, ומכין את השטח למימון נוסף. ערבות היא מסמך משפטי בה צד שלישי מבטיח לכסות את חובו של המלווה או לטפל בחוב במקרה של אי פרעון החוב או ריבית הפרה.
שירותי ייעוץ ותמיכה טכנית

הבנק האירופי להשקעות מספק שירותי ייעוץ הניתנים על ידי המרכז האירופי לייעוץ. שירותים אלו זמינים עבור יוזמות פרטיות או ציבוריות, בתוך האיחוד האירופי ומחוץ לו. מלבד ייעוץ במנגנוני השקעות ספציפיים או פיתוח השוק, השירותים המוצעים כוללים בתוכם הנחיה אסטרטגית ויישומית לטובת סיום הפרויקט. עוד לפני הסכם מימון עם הבנק האירופי להשקעות או משקיעים אחרים, לקוחות מנצלים את מומחיותו של הבנק בתחומי בניית תשתית פיננסית, רכש ורגולציה, או הערכת השפעה. לדוגמה: בנוגע להשלכות הפרויקט בנושא שינוי האקלים. הבנק אינו מספק ייעוץ בנושאי רכש או מכירה של מערכות ביטחון, או שירותי ייעוץ הנוגעים בהערכה או ביקורת ספרים של פרויקטים.
מנדטים ושותפויות

מלבד שימוש במשאביו למימון פרויקטים, הבנק האירופי להשקעות מבסס מנדטים ושותפויות המסייעות במימון פרויקטים מסוכנים יותר, ומיזוג של חובות עם מענקים כספיים. מענקים אלו הם כספים או מוצרים אשר הוקצו מחדש ולא מחייבים תשלום בחזרה. מנדטים יכולים לכלול בתוכם השקעות פיננסיות, ושימוש לטובת ייעוץ פיננסי וטכני.
לבנק ההשקעות האירופי שותפויות עם ארגונים בכל העולם, הכוללים את הנציבות האירופית, השירות האירופאי ליחסי חוץ, האיחוד האירופי, והקרן הבין לאומית לפיתוח חקלאי.
מקורות מימון

הבנק האירופי להשקעות הוא מוסד ללא מטרות רווח. על אף היותו גוף מטעם האיחוד האירופי, משאביו וממונו אינם נובעים מהתקציב של האיחוד האירופי. הבנק עצמאי כלכלית, ובעל משאבים וכסף אשר גויסו דרך שוקי הון בינלאומיים.הבנק מנפיק איגרות חוב להלוואת כסף משוק ההון, אשר אותו הוא מלווה ללקוחותיו. שיטה זו שכיחה בקרב ממשלות ותאגידים כדי לקבל הלוואות. שני הצדדים מסכימים על תאריך בו על ההלוואה להיות משולמת, פעמים רבות עם ריבית. איגרות החוב של הבנק נקנות על ידי משקיעים מוסדיים ומשקיעים קנייניים ברחבי העולם. בנק ההשקעות האירופי מתמקד בהשקעות ארוכות טווח ומדורג בדירוג הגבוה האפשרי על ידי חברות ביקורת האשראי. דירוג זה מאפשר לבנק להלוות כספים בריבית פחותה, כדי להלוות אותו בריבית פחותה אף יותר לפרויקטים בתוך ומחוץ למטרות האיחוד האירופי.
בנוסף לאיגרות חוב המהוות תו-תקן ואיגרות חוב ציבוריות ופרטיות, והשקעות פרטיות המשתנות מבחינת גודלן, המטבע שנמצא בשימוש, תשואות ומבנים, הבנק מציע איגרות חוב ירוקות. אגרת החוב הירוקה הראשונה בשנת 2007, והיא נקראה "אגרת מודעות אקלים". הבנק הוא המנהיג העולמי מבחינת איגרות חוב ירוקות עם מעל ל-30.8 מיליארד אירו אשר גויסו בשנת 2020 על פני 16 סוגי מטבעות. באמצעות הכספים אשר גויסו דרך איגרות חוב ירוקות, הבנק תומך באופן אקסקלוסיבי בפרויקטים התורמים לפעולה סביבתית במגזר קיימות ושימור אנרגיה (ובתוכה אנרגיית רוח, אנרגיה הידרואלקטרית,אנרגיה סולארית ואנרגיה גאותרמית).
מחזיקי מניות

ממונו של בנק ההשקעות האירופי נובע ממחזיקי המניות בו, המדינות החברות באיחוד האירופי. כל מדינה תורמת באופן עקבי סכום המבוסס על תוצר מקומי גולמי המייצג את משקל כלכלתה בתוך האיחוד האירופי בזמן הצטרפותה אליו. לאחר יציאת בריטניה מהאיחוד האירופי, חבר הנאמנים של בנק ההשקעות האירופי החליט כי על החברות אשר נשארו באיחוד יגדילו באופן פרופורציונלי את תרומתם לממון הבנק, כדי להשאיר את הסכום הסופי של תרומות לבנק יציב - כ־243.3 מיליארד אירו.
נכון למרץ 2020, ממונו של הבנק גדל בכ-5.5 מיליארד אירו, לאחר ששתי מדינות חברות החליטו להגדיל את סכום תרומת הממון לבנק (פולין ורומניה)
עזיבתה של הממלכה המאוחדת את האיחוד האירופי לא פגעה בדירוג האשראי של הבנק.
בנק ההשקעות האירופי בעת משבר COVID-19

הבנק האירופי להשקעות סיפק משאבים פיננסיים לטובת ההשלכות הכלכליות של המגפה, מקרי חירום הקשורים לבריאות, מאמצי מציאת חיסון למגפה ואמצעים היכולים למנוע את התפשטות הווירוס.
ב-26 במאי 2020, חבר הנאמנים של הבנק אישר את הקרן הפאן-אירופית לערבונות (Pan-European Guarantee Fund (EGF)). קרן שבה 25 מיליארד אירו, הנתמכת על ידי מועצת אירופה והיא מהווה חלק מחבילת תגובה מטעם האיחוד האירופי במאבק בנגיף Covid-19. כל 27 המדינות החברות באיחוד האירופי הוזמנו לתרום לקרן באמצעות ערבונות, המתאימות באופן פרופורציונלי לכמות המניות של אותה המדינה בבנק. בכך, בנק ההשקעות האירופי שם למטרתו להניע עד ל-200 מיליארד אירו למימון נוסף של עסקים אירופים קטנים עד בינוניים מהמגזר הפרטי. חברות של האיחוד האירופי זכאיות לבקש מימון מהקרן הפאן-אירופית לערבונות, במידה והן נתקלות בבעיות פיננסיות בעקבות ההשלכות הכלכליות של המגפה, אשר היו מסוגלות להבטיח הלוואות תחת הנסיבות אשר היו לפני המגפה.
בדצמבר 2019, הבנק האירופי להשקעות חתם על הלוואה של כ-50 מיליון אירו כדי לסייע לחברת BioNTech למצוא טיפולים לסרטן. הלוואה חדשה על סך 100 מיליון אירו אושרה ביוני 2020, כדי לסייע בבחינת וייצור החיסון. חיסון זה אושר על ידי הממלכה המאוחדת.
פרויקטים של הבנק בישראל

הבנק האירופי להשקעות עובד עם מדינת ישראל מאז 1981. הבנק פועל בגבולות ישראל לפי הנחיות האו"ם והסכמים בילטרליים אחרים.
הבנק האיורפי להשקעות תרם לפיתוח פרויקט התפלת מים באמצעות מימון של ארבעה שיתופי פעולה בין המגזר הפרטי לציבורי. בו, הוקמו מספר מפעלים להתפלת מי ים, וב-2020 נפתח מפעל ההתפלות הגדול באיחוד האירופי. ביחד, כלל המפעלים מיצרים כ-577 מיליון קוב מים בשנה. באפריל 2020, הבנק האירופי להשקעות חתם על שיתוף פעולה עם ישראל לפיתוח שיטות טיפול לנגיף הקורונה וצרכים רפואיים אחרים.
ראו גם.

הקהילה הכלכלית האירופית
בנדיקט גרוס

| --- | --- |
אין תמונה חופשית
 לידה:  22 ביוני 1950 (בן 74) סאות' אורנג', ארצות הברית 
 ענף מדעי:  תורת המספרים, תורת ההצגות, מתמטיקה, גאומטריה אלגברית 
 מקום לימודים:  אוניברסיטת אוקספורד  אוניברסיטת הרווארד  בית הספר פינגרי 
 מנחה לדוקטורט:  ג'ון טייט 
 מוסדות:  אוניברסיטת בראון  אוניברסיטת פרינסטון  אוניברסיטת הרווארד 
 תלמידי דוקטורט:  נועם אלקיס, Seth Padowitz, Adi Ofer, Andrew James Engelward, Joshua Michael Lansky, David Peter Roberts, David Pollack, David Allan Kotz, Farshid Hajir, Mark William Lucianovic, Cheng-Chiang Tsai, Xiaoheng Wang, Huan Yang, David Roe, Alexandru A Popa, Martin H Weissman, Jessica Fintzen, Karl E. Rumelhart, Thomas Randolph Hagedorn, Kevin Patrick Keating, Jiu-Kang Yu, Jack Thorne, Wee Teck Gan, Henri Darmon, Dipendra Prasad, Hung Yean Loke, Rhonda Hatcher, Susan Goldstine, Leslie Federer, Neil Patrick Dummigan, Keith Conrad, Richard Moses Freije, Douglas Ulmer, David Dorman, Chao Li 
 פרסים והוקרה:  עמיתי מקארתור  עמית האקדמיה האמריקאית לאמנויות ולמדעים  פרס קול בתורת המספרים  עמית האגודה האמריקאית למתמטיקה (2013) 
 אתר רשמי
 
בנדיקט היימן גְרוֹס (באנגלית: Benedict Hyman Gross; נולד ב-22 ביוני 1955) הוא מתמטיקאי יהודי-אמריקאי ופרופסור באוניברסיטת הרווארד.
חייו

גרוס, יליד סאות' אורנג', ניו ג'רזי, סיים לימודי תואר ראשון מאוניברסיטת הרווארד בשנת 1971, תואר שני מאוניברסיטת אוקספורד בשנת 1974 ובשנת 1978 סיים דוקטורט בהרווארד תחת הנחייתו של פרופסור ג'ון טייט. לימד באוניברסיטת בראון ובאוניברסיטת פרינסטון ובשנת 1985 הצטרף לסגל אוניברסיטת הרווארד. הוא חבר באקדמיה האמריקאית לאמנויות ולמדעים ובאקדמיה הלאומית למדעים של ארצות הברית.
הוא ידוע על תרומתו לתורת המספרים, במיוחד בעבור משפט גרוס-זאגייר (Gross–Zagier theorem). בשנת 1987 זכה יחד עם דון זאגייר ודוריאן גולדפלד בפרס קול, על תרומה לתורת המספרים.
גרוס שימש כמנחה הדוקטורט של פרופ' נועם אלקיס.
בשנת 2010 היה חבר בוועדה להערכת הלימודים במתמטיקה באוניברסיטאות בישראל מטעם המועצה להשכלה גבוהה.
דארקו טאסבסקי

דארקו טאסבסקי (נולד ב-20 במאי 1984 בסקופיה) הוא כדורגלן עבר מקדוני ששיחק בעמדת הקשר ההתקפי.
קריירה

טאסבסקי התחיל את הקריירה שלו בסמנטארניסה 55, ובעונתו הראשונה זכה בגביע. לאחר עונה אחת עבר לוארדאר סקופיה, המועדון הגדול ביותר במקדוניה הצפונית. לאחר שנתיים עבר למטאלור זאפוריז'יה האוקראינית.
בשנת 2007 חתם בלבסקי סופיה הבולגרית. טאסבסקי הבקיע את שערו הראשון בבולגריה במשחק נגד ליטקס לובץ' ב-27 בספטמבר 2008. ב-17 במאי 2009 הבקיע טאסבסקי את השער המהיר של העונה בבולגריה לאחר 44 שניות, במשחק שהסתיים ב-0-5 לטובת לבסקי. באותה עונה זכה טאסבסקי עם לבסקי באליפות בולגריה. בעונת 2009/2010 השתתף עם לבסקי בליגת האירופית. לבסקי הודחה בשלב הבתים כאשר סיימה עם 3 נקודות שהושגו בניצחון 0-1 על לאציו במחזור האחרון.
בקיץ 2012 הגיע טאסבסקי לישראל וחתם בעירוני קריית שמונה, לקראת השתתפותה במוקדמות ליגת האלופות. בעונתו הראשונה בקבוצה הבקיע שני שערים בליגת העל ושער אחד בשלב הבתים של הליגה האירופית, והגיע עמה לגמר גביע המדינה.
ב-5 בינואר 2014 חתם טאסבסקי בקבוצה התאילנדית בנגקוק גלאס.
קריירה > נבחרת מקדוניה הצפונית

טאסבסקי זומן לראשונה לנבחרת מקדוניה הצפונית בשנת 2005, על ידי המאמן בובאן באבונסקי. את שערו הראשון בנבחרת כבש בשנת 2012, לאחר שהגיע לישראל, בניצחון 2-3 על נבחרת סלובניה.
תארים

הגביע המקדוני: 2003
אליפות: 2008/2009
הסופר קאפ הבולגרי: 2007, 2009
הערות שוליים

↑  שלום אלבז, ‏מחפש גביע: טאסבסקי על איזי, תארים וסוריה, באתר ONE‏, 8 במאי 2013
נבחרת מאלי בכדורסל

| --- | --- |
מאלי
 מידע כללי
 התאחדות:  פדרציית הכדורסל של מאלי
 הצטרפות:  1961
 השתייכות:  פיב"א אפריקה
 דירוג פיב"א (26 בנובמבר 2024):  86       ‎+1‏
  - ניקוד פיב"א:  115.1
 מאמן:  ?
 www.fmbb.pro
 
 אליפות אפריקה בכדורסל
 הופעות:  20 (הראשונה ב-1964)
 ההישג הטוב:  ארד: 1972
 
נבחרת מאלי בכדורסל היא נבחרת הכדורסל הלאומית של מאלי. הדירוג הנוכחי של נבחרת מאלי ברשימת הדירוג של פיב"א לנבחרות גברים, הוא המקום ה-86 בעולם, נכון ל-26 בנובמבר 2024, עלייה של מקום אחד לעומת דירוג קודם.
הישג השיא של הנבחרת הוא מקום שלישי באליפות אפריקה בכדורסל בשנת 1972
נבחרת מאלי מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
מצרים 1962: לא השתתפה
| מרוקו 1964 | מקום שישי | 5 | 1 | 4 |
תוניסיה 1965: לא השתתפה
| מרוקו 1968 | מקום רביעי | 6 | 3 | 3 |
מצרים 1970: לא השתתפה
| סנגל 1972 | מקום שלישי | 7 | 5 | 2 |
| הרפובליקה המרכז אפריקאית 1974 | מקום שביעי | 6 | 4 | 2 |
מצרים 1975: לא השתתפה
סנגל 1978: לא השתתפה
מרוקו 1980: לא השתתפה
סומליה 1981: לא השתתפה
מצרים 1983: לא השתתפה
חוף השנהב 1985: לא השתתפה
| תוניסיה 1987 | מקום רביעי | 5 | 1 | 4 |
| אנגולה 1989 | מקום רביעי | 6 | 2 | 4 |
| מצרים 1992 | מקום רביעי | 7 | 3 | 4 |
| קניה 1993 | מקום שביעי | 4 | 2 | 2 |
| אלג'יריה 1995 | מקום חמישי | 4 | 2 | 2 |
| סנגל 1997 | מקום שישי | 4 | 1 | 3 |
| אנגולה 1999 | מקום רביעי | 7 | 3 | 4 |
| מרוקו 2001 | מקום 11 | 6 | 2 | 4 |
מצרים 2003: לא השתתפה
| אלג'יריה 2005 | מקום שביעי | 8 | 3 | 5 |
| אנגולה 2007 | מקום 11 | 6 | 3 | 3 |
| לוב 2009 | מקום שמיני | 9 | 4 | 5 |
| מדגסקר 2011 | מקום תשיעי | 5 | 3 | 2 |
| חוף השנהב 2013 | מקום 15 | 5 | 1 | 4 |
| תוניסיה 2015 | מקום שביעי | 7 | 3 | 4 |
| תוניסיה סנגל 2017 | מקום תשיעי | 3 | 2 | 1 |
| רואנדה 2021 | מקום 15 | 3 | 0 | 3 |
| אנגולה 2025 | העפילה |  |  |  |
| סך הכל | 20 הופעות | 113 | 48 | 65 |
הערות שוליים

↑  דירוג לנבחרות לאומיות גברים באתר פיב"א
תמר אלמוג

| --- | --- |

 לידה:  12 בנובמבר 1978 (בת 46)
 מדינה:  ישראל ישראל
 השכלה:  אוניברסיטת תל אביב
 קישורים חיצוניים
 פייסבוק:  tamar.almoglevy
 טוויטר (X):  almog_tamar
תמר אלמוג (נולדה ב-12 בנובמבר 1978) היא עיתונאית, ראש תחום המשפט ופרשנית בכאן חדשות וכאן רשת ב'. מגישת תוכניות ומשדרי חדשות ואקטואליה. הגישה את "יומן" לצדו של יאיר ויינרב מספטמבר 2016 עד לסגירת  רשות השידור במאי 2017, ולאחר מכן הגישה את חדשות השבוע של כאן 11. אלמוג היא עורכת דין במקצועה ומרצה בתחומי תקשורת ומשפט.
ביוגרפיה

את דרכה העיתונאית החלה ככתבת ב"מעריב לנוער", ובעזרה לתחקירים במוסף "סופשבוע" ב"מעריב". את שירותה הצבאי עשתה בגלי צה"ל, שם עבדה במשך שבע שנים, ומילאה שם תפקידים שונים: הגשת חדשות והכנת כתבות שטח, עריכה והגשה של תוכניות בעיקר בתחום החיילים והצבא, יוזמת התוכנית "גל ירוק בשטח", אותה גם ערכה והגישה, ועריכה בפועל של משדרים מיוחדים. בשנים 1996–2001 הגישה בגלי צה"ל את התוכניות "קולה של אמא", "לא על הלוף לבדו" ומהדורות חדשות. בגלגלצ שימשה מגישה ועורכת מוזיקלית.
בשנת 2002 החלה להגיש את התוכנית "דרישת שלום" בימי שישי בערוץ 10. בשנת 2006 כתבה טורי פרשנות בנושאי משפט באתר nrg. בשנת 2007 הנחתה בטלוויזיה החינוכית את התוכנית "שוונג".
משנת 2008 משמשת כתבת לענייני משפט בערוץ הראשון ובתאגיד השידור הציבורי שהחליפו. היא סיקרה ושימשה פרשנית משפטית בפרשיות ובמשפטים חשובים של משה קצב, אברהם הירשזון, אהוד אולמרט, פרשת הולילנד ועוד. היא השתתפה באופן קבוע בתוכנית "סדר דין" בערוץ הראשון, שעסקה בנושאי משפט אקטואליים, ולאחר מכן החלה להגיש ולערוך אותה
אלמוג מגישה משדרי אקטואליה, מהדורות ומשדרים מיוחדים ושדרנית שטח.
ביולי 2014, במהלך מבצע צוק איתן, הגישה משדרי חדשות ואקטואליה רבים בשידור חי בערוץ הראשון.
הגישה את "יומן" לצידו של יאיר ויינרב מספטמבר 2016 עד לסגירת רשות השידור במאי 2017, ואת "חדשות השבוע" של כאן 11. היא הגישה את מהדורת יום חמישי של תוכנית הבוקר בכאן ב עם מרדכי גילת.
בשנת 2017 הגישה עם הפרשן הפוליטי חנן קריסטל את התוכנית "סוגרת שבוע" בכאן ב'.
מאז 2017 משמשת כתבת ופרשנית לענייני משפט בכאן תאגיד השידור. מגישת תוכניות ומשדרים מיוחדים בכאן 11 וכאן רשת ב'.
מנחה סדנאות ומרצה בתחום התקשורת.
ביוגרפיה > עריכת דין

בעלת תואר ראשון במשפטים בהצטיינות מאוניברסיטת תל אביב. זכתה בתעודת הצטיינות מנשיא האוניברסיטה על פעילות חברתית. התמחתה בלשכת היועץ המשפטי למערכת הביטחון.
החל מ-2004 מרצה על סדר הדין הפלילי ועל דיני ראיות.
ניהלה במשך ארבע שנים את מחלקת ההדרכה של חברת "מחשבות".
ביוגרפיה > חיים אישיים

אלמוג נשואה ואם לבן ולבת.
הערות שוליים

↑  נועם שגב, ערוץ 10: מה הבטיחו, מה קיימו, באתר ynet, 24 בינואר 2002
↑  עו"ד תמר אלמוג, לא סיכל את הבעיה, באתר nrg‏, 14 בדצמבר 2006
↑  נסים דואק, "שוונג" חוזרת בעונה שלישית, באתר News1 מחלקה ראשונה, 15 במאי 2007
↑  מירב קריסטל, ערוץ 1, כן, ערוץ 1, באתר ynet, 3 בפברואר 2008
↑  תמר אלמוג בכתבה על פרשת הולילנד והכרעת הדין ביומן בערוץ הראשון בערוץ של רשות השידור באתר יוטיוב
↑  הודעה לעיתונות, באתר רשות השידור
↑  תמר אלמוג, לא מהפכה, התחלה, באתר nrg‏, 9 באוקטובר 2006
| --- | --- |
בקרת זהויות :  NLI: 987007373247705171  GND: 119091607X  ISNI: 0000 0004 9734 5063  LCCN: no2016068978  VIAF: 97320315   WorldCat (עם VIAF): 97320315 
טל שניידר מראיינת את תמר אלמוג בשבתרבות ברמת השרון, 30 ביולי 2022
תמר אלמוג בשידור חי מכיכר רבין ב-2014
1961 בישראל

| 0 | 1 | 2 | 3 |
| --- | --- | --- | --- |
| «««  1960   1959  1958 |  דגל ישראל | 1961  בישראל |  »»»  1962   1963   1964 |
כל ערכי השנים בישראל • אירועים בולטים בעולם ב-1961 כרונולוגיה של אזור ארץ ישראל פורטל ישראל • לוח שנה של שנת 1961
1961 בישראל (ה'תשכ"א – ה'תשכ"ב) הייתה השנה בה מדינת ישראל ציינה 13 שנים להקמתה. בין האירועים החשובים שאירעו בישראל בשנה זו, משפט אייכמן והבחירות לכנסת החמישית, לאחר התפטרות דוד בן-גוריון (אשר נבעה מדחייתו את מסקנות הוועדה שחקרה את העסק הביש).
הנהגה

נשיא המדינה – יצחק בן-צבי
ראש ממשלת ישראל  התשיעית והעשירית – דוד בן-גוריון
יושב ראש הכנסת הרביעית – קדיש לוז
נשיא בית המשפט העליון – יצחק אולשן
ראש המטה הכללי – צבי צור
מפכ"ל המשטרה – יוסף נחמיאס
פוליטיקה

ב-31 בינואר התפטר דוד בן-גוריון מראשות ממשלת ישראל, לאחר שלא קיבל את המלצת ועדת השבעה שחקרה את העסק הביש (שהגישה את הדין וחשבון שלה בדצמבר 1960), ובייחוד לאור המסקנה כי "לבון לא נתן את ההוראה והמעשה לא בוצע בידיעתו". התפטרותו מביאה לבחירות חדשות, הבחירות לכנסת החמישית, שהתרחשו ב-16 באוגוסט, וזאת פחות משנתיים לאחר מערכת הבחירות הקודמת. טרם הבחירות מחליט מרכז מפא"י לקבל את טענותיו של בן-גוריון, להדיח את לבון מתפקידו כמזכ"ל ההסתדרות ולסלקו מרשימת המפלגה לכנסת. בבחירות מצליחה מפא"י, אף על פי שאיבדה חמישה מנדטים, לזכות במספר מנדטים המאפשר לה להרכיב את הממשלה וב-2 בנובמבר מציג בן-גוריון את ממשלת ישראל העשירית בפני הכנסת.
המפלגה הפרוגרסיבית והציונים הכלליים מתאחדים ליצירת מפלגה חדשה - המפלגה הליברלית הישראלית. בין ראשי המפלגה, פינחס רוזן.
פוליטיקה > צבא וביטחון

1 בינואר – צבי צור מתחיל לכהן בתור הרמטכ"ל השישי של צה"ל, אחרי חיים לסקוב
30 במרץ – פרשיית ריגול נוספת: ישראל בר נעצר בעוון ריגול על מדינת ישראל לטובת ברית המועצות
6 ביולי ישראל משגרת לראשונה טיל דו שלבי נסיוני לחלל מדגם שביט 2 למחקר מטאורולוגי שהגיע לגובה 80 ק"מ, גבול האטמוספירה. בתגובה ביקשה מצרים מברית המועצות לרכוש טילי קרקע קרקע והחלו במאמצים לפיתוח טילים באמצעות מדענים גרמניים.
21 בדצמבר – בתשובה לשאילתה בכנסת, הודיע ראש הממשלה ושר הביטחון דוד בן-גוריון לראשונה בפומבי כי ישראל מקימה בנגב כור גרעיני מחקרי לצורכי שלום
פוליטיקה > יחסי חוץ

5 ביולי – מוריס יאמאוגו, נשיא וולטה עלית עורך ביקור רשמי בישראל (הביקור נמשך עד ה-13 ביולי)
22 באוגוסט – פיליבר ציראנאנה, נשיא הרפובליקה המלגשית (מדגסקר) עורך ביקור רשמי בישראל
21 בספטמבר – אובר מאגה, נשיא דהומיי עורך ביקור רשמי בישראל
פוליטיקה > כלכלה ותשתיות

1 בפברואר – נפתח בית החולים איכילוב בתל אביב
נפתח קמפוס הדסה עין כרם
מוקם בנק ערבי ישראלי
חברה ותרבות > משפט

משפט אייכמן וגזר דינו מעוררים הדים רבים, לא רק בחברה הישראלית, אלא גם בעולם כולו. ב-11 באפריל נפתח המשפט, והחלו להישמע עדויותיהם הקשות של ניצולי השואה. המשפט שינה את היחס בארץ לניצולי השואה וגרם לציבור להתעניין בסיפוריהם ולתעדם למען הדורות הבאים. שמונה חודשים לאחר מכן, ב-15 בדצמבר, נמצא אייכמן אשם בפשעי מלחמה בבית המשפט.
יצחק ארנסט נבנצל ממונה למבקר המדינה השני, לאחר זיגפריד מוזס